cyanic-selkie/wikianc huggingface dataset:
ขั้นตอนวิธีการแก้ไขปัญหาการปีนเขาของสโทแคสติก
ตัวอย่างโค้ดภาษารูบี้เพื่อแก้ปัญหาวันแมกซ์
def random_neighbor(bitstring) mutant = Array.new(bitstring) pos = rand(bitstring.size) mutant[pos] = (mutant[pos]=='1') ? '0' : '1' return mutant end
def search(max_iterations, num_bits) candidate = {} candidate[:vector] = random_bitstring(num_bits) candidate[:cost] = onemax(candidate[:vector]) max_iterations.times do |iter| neighbor = {} neighbor[:vector] = random_neighbor(candidate[:vector]) neighbor[:cost] = onemax(neighbor[:vector]) candidate = neighbor if neighbor[:cost] >= candidate[:cost] puts " > iteration #{(iter+1)}, best=#{candidate[:cost]}" break if candidate[:cost] == num_bits end return candidate end
เอฟเอคอมมิวนิตีชีลด์ 2015
การแข่งขันฟุตบอล เอฟเอคอมมิวนิตีชีลด์ 2015 จัดแข่งขันมาเป็นครั้งที่ 93 ของ เอฟเอคอมมิวนิตีชีลด์ เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 2 สิงหาคม ค.ศ. 2015 โดยเป็นการพบกันระหว่างอาร์เซนอล แชมป์เอฟเอคัพที่ได้แชมป์มาจากการเอาชนะแอสตันวิลลา ในเอฟเอคัพ รอบชิงชนะเลิศ 2015 และเชลซี แชมป์พรีเมียร์ลีก ฤดูกาล 2014–15
ผลการแข่งขันปรากฏว่า อาร์เซนอลสามารถเอาชนะไปได้ 1–0 ประตู จากการทำประตูของอเล็กซ์ ออกซ์เลด-เชมเบอร์ลิน ในนาทีที่ 24 ทำให้อาร์เซนอลป้องกันแชมป์เอฟเอคอมมิวนิตีชีลด์ได้ นับเป็นแชมป์สมัยที่ 14 อีกทั้ง อาร์แซน แวงแกร์ ยังสามารถล้างอาถรรพ์เอาชนะโชเซ มูรีนโย ได้เป็นครั้งแรกอีกด้วย หลังจากก่อนหน้านั้นมา 13 นัด ในทุกรายการ อาร์เซนอลภายใต้การคุมทีมของแวงแกร์ ไม่สามารถเอาชนะเชลซีภายใต้การคุมของมูรีนโยได้เลย
ภูมิหลัง
นับเป็นการแข่งขันครั้งที่ 21 ของอาร์เซนอลในรายการคอมมิวนิตีชีลด์ โดยก่อนหน้านี้อาร์เซนอลเป็นแชมป์ไปแล้ว 13 ครั้ง รวมไปถึงการครองแชมป์ร่วมกันในปี ค.ศ. 1991 อาร์เซนอลถือเป็นแชมป์เก่าในรายการนี้ ซึ่งได้รับชัยชนะที่มีต่อแมนเชสเตอร์ซิตี 3–0 ประตู เมื่อ ฤดูกาลที่ผ่านมา อาร์เซนอลแพ้ครั้งสุดท้ายในรายการนี้ต่อเชลซี ในปี ค.ศ. 2005 โดยแพ้ไปด้วย 2–1 ประตู
ส่วนเชลซีที่ผ่านมาได้ลงเล่นคอมมิวนิตีชีลด์มาแล้วทั้งสิ้น 10 ครั้ง เป็นแชมป์ได้ถึงสี่ครั้ง และเมื่อไม่นานมานี้เป็นการพบกับแมนเชสเตอร์ยูไนเต็ดในปี ค.ศ. 2009 โดยที่เชลซีได้ลงแข่งคอมมูนิตีชีลด์ครั้งล่าสุด คือ ในปี ค.ศ. 2012 โดยเป็นฝ่ายพ่ายแพ้ 3–2 ประตู ต่อแมนเชสเตอร์ซิตี
ซามูไรวอริเออร์
Samurai Warriors (戦国無双 Sengoku Musou) เป็นวิดีโอเกมส์แนวแอ็กชันที่สร้างและพัฒนาโดย Koei
Samurai Warriors มีตัวละครส่วนใหญ่มาจากซามูไรและนินจาที่มีชื่อเสียงของญี่ปุ่น ซึ่ง Samurai Warriors เป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน
อเมริกาส์เน็กซต์ท็อปโมเดล ฤดูกาลที่ 19
อเมริกาส์เน็กซต์ท็อปโมเดล ฤดูกาลที่ 19 เป็นฤดูกาลที่ 19 ของอเมริกาส์เน็กซต์ท็อปโมเดล โดยจะได้ผู้เข้าแข่งขัน ซึ่งกำลังศึกษาอยู่ใน ระดับอุดมศึกษา จากมหาวิทยาลัยชื่อดังของอเมริกา ทั้งหมด 13 คนมาเข้าแข่งขันกัน โดยในฤดูกาลนี้ ประชาชนจะสามารถร่วมโหวตให้คะแนน จากการเผยแพร่ภาพถ่ายของผู้เข้าแข่งขันในแต่ละสัปดาห์ ก่อนที่จะรายการจะออกอากาศ และจะคิดออกมาเป็นคะแนนเฉลี่ย ซึ่งในการคัดออกแต่ละครั้ง จะนำคะแนนในส่วนนี้มารวมกับ คะแนนจากทั้งกรรมการ คะแนนจากการแข่งขันประจำสัปดาห์ ซึ่งให้ได้ตั้งแต่ 1-10 โดยเมื่อรวมคะแนนทั้งหมดออกมาแล้ว จะเป็นตัวตัดสินว่า สาวคนไหนจะได้ถูกส่งกลับบ้านในแต่ละสัปดาห์
และในฤดูกาลนี้ยังมีการหักมุมอีกอย่าง คือ สาวๆที่ถูกคัดออกไปแล้ว จะได้ถ่ายแบบทุกๆการถ่ายภาพ ตลอดการแข่งขัน ซึ่งเมื่อถึงในตอนที่ 8 สาวๆทั้งหมดจะถูกตัดสินจากคะแนนของแฟนๆว่า ใครจะได้กลับมาในการแข่งขันอีกครั้ง ซึ่งในฤดูกาลนี้ สาวที่ได้กลับมาอีกครั้ง คือ ลีย์ล่า โกล์ดคัล ซึ่งเธอได้ถูกคัดออกไปแล้วในตอนที่ 5
และในฤดูกาลนี้ ได้เปลี่ยน คณะกรรมการ จาก ไนเจล บารค์เกอร์ เป็น ร็อบ อีวานส์ และ ไบรอันบอย และเปลี่ยนผู้กำกับการถ่ายภาพจาก เจย์ แมนูเอล มาเป็น จอห์นนี่ วูเจ็ค
ในรอบ 6คนสุดท้าย พวกเธอจะได้ไปแข่งขันกันต่อที่ เมือง ออคโค ริออส ประเทศจาเมกา
โดยผู้ชนะในฤดูกาลนี้ คือ ลอร่า เจมส์ สาวน้อยวัย 21ปี จากมหาวิทยาลัย พอล สมิทธิ์
โดยของรางวัลที่เธอจะได้รับ ได้แก่ สัญญาเอเจนซี่นางแบบ LA/NY Models, เป็นพรีเซ็นเตอร์ให้กับ น้ำหอม Dream Come True, ถ่ายแฟชั่นเซ็ตขึ้นปก Nylon Magazine, ถ่ายภาพโฆษณาให้กับ Nine Wests และ เครื่องสำอาง Smashbox และเงินสด 100,000 เหรียญ
The Girl Who Makes The Grade
สาวๆทั้งหมดที่ผ่านเข้ารอบสุดท้าย ได้พบกันครั้งแรก และได้สนุกกับปาร์ตี้ในรอบคัดเลือกของฤดูกาลนี้ ซึ่งต่อมา ไทร่า ได้แนะนำให้พวกเธอรู้จักกับกรรมการใหม่ ร็อบ อีวานส์ และ ผู้กำกับการถ่ายภาพคนใหม่ ซึ่งเป็นสไตลิสต์ให้กับ เคที เพอร์รี จอห์นนี่ วูเจ็ค และยังได้เผยอีกด้วยว่า แฟนๆจะได้มีส่วมร่วมในการตัดสินว่าใครจะถูกคัดออกในแต่ละสัปดาห์ ต่อมา สาวๆได้เดินแบบเพื่อแนะนำตัวเองให้กับผู้ชมได้รู้จัก และได้ถ่ายภาพครั้งแรกในชุดบิกินี่ หลังจากนั้น พวกเธอแต่ละคนจะได้พบกับคณะกรรมการในห้องตัดสิน เพื่อสัมภาษณ์แบบตัวต่อตัว สาวๆที่โดดเด่น ได้แก่ วิกทอเรีย ที่ศึกษาในบ้านของเธอเองตั้งแต่อายุ 9ขวบ, บริททานี่ ที่เป็นแฟนคลับตัวยงของ ดิสนีย์, ลอร่า ที่เป็นลูกสาวของนักแสดงชื่อดัง จอห์น เจมส์, เจสซี่ ที่บังเอิญโชว์ก้นโดยไม่ได้ตั้งใจระหว่างการเดินแบบ และคริสติน สาวแสบ จากมัธยมปลาย หลังจากนั้น ไทร่า จึงได้ประกาศรายชื่อสาวๆ 13คนสุดท้าย เพื่อที่จะได้เป็นผู้เข้าแข่งขันในฤดูกาลนี้
The Girl Who Cries Home
หลังจากสาวๆเข้ามาที่บ้านพักแล้ว ไทร่า ได้เข้ามาเพื่อแจ้งให้สาวๆทราบถึงกติกาใหม่ว่า ผู้ที่ถ่ายภาพได้ดีที่สุดในแต่ละสัปดาห์ จะได้เข้าพัก ในห้องสวีทไทร่า หลังจากนั้น สาวๆได้มุ่งหน้าไปยัง คลับ ที่ฮอลลีวู้ด และได้พบกับ ร็อบ อีวานส์ ซึ่งพวกเธอจะได้แข่งขันชิงรางวัลประจำสัปดาห์ โดยพวกเธอ จะได้เดินบนรันเวย์ เพื่อให้ผู้ชมในคลับดู ลีย์ล่าและมาเรีย สะดุดระหว่างเดิน บริททานี่และวิกทอเรีย ทำออกมาได้ดี คริสติน โชว์ก้นโดยไม่ได้ตั้งใจ สุดท้าย อีวอน เป็นผู้ชนะการแข่งขัน เนื่องจากได้คะแนนโหวตมากที่สุด เมื่อกลับไปถึงบ้านพัก เดสทินี่ ข้องใจว่า ทำไมเธอถึงได้คะแนนน้อย ในการแข่งขัน เคียร่า จึงได้บอกว่า เพราะเธอดูเหมือนนักเต้นระบำเปลื้องผ้า ทำให้ เดสทินี่ ไม่พอใจจึงได้นำไปพูดกับสาวๆคนอื่น เมื่อ เคียร่า ได้ยิน จึงเกิดการโต้เถียงระหว่าง แดเรียนและเคียร่า
การถ่ายภาพ สัปดาห์นี้ พวกเธอจะต้องถ่ายภาพที่ได้แรงบันดาลใจมาจาก หัวสัตว์ป่าที่ติดอยู่กับฝาผนัง ลีย์ล่า, นาสตาเซีย และลอร่า ได้รับคำชมระหว่างการถ่ายภาพ ในขณะที่ เจสซี่และเดสทินี่ต้องพยายามอย่างหนัก คริสติน ถูกตำหนิในเรื่องทัศนคติ และวิกทอเรีย ทำให้ จอห์นนี่รู้สึกแปลกใจ เมื่อเธอได้แสดงบุคลิกของเธอมากเกินไป จนทำให้ จอห์นนี่ รู้สึกรำคาญในการพูดคุยกับเธอ
ในห้องตัดสิน ลีย์ล่า, ลอร่าและนาสตาเซีย ได้รับคำวิจารณ์ที่ดีทั้งจากกรรมการ และสังคมออนไลน์ และคริสติน ได้รับคะแนนโหวตจากแฟนๆสูงที่สุด บริททานี่ รู้สึกตกใจที่ แฟนๆคิดว่า เธอเป็นตัวของตัวเองมากจนเกินไป วิกทอเรีย ได้รับคำวิจารณ์หลายๆอย่าง แต่สุดท้าย เจสซี่และเดสทินี่ ต้องตกเป็นสองคนสุดท้าย จากภาพถ่ายที่ออกมาธรรมดา และได้คะแนนรวมต่ำที่สุด อย่างไรก็ตาม เดสทินี่ ได้คะแนนที่สูงกว่า เจสซี่ ทำให้ เจสซี่ ต้องถูกคัดออกจากการแข่งขัน หลังจากนั้น ไบรอันบอย จึงได้มาแจ้งให้เธอทราบว่า สาวๆที่ถูกคัดออกในฤดูกาลนี้ จะได้มีโอกาสกลับเข้ามาในการแข่งขันอีกครั้ง โดยพวกเธอจะได้ถ่ายภาพเหมือนกับสาวๆที่เหลืออยู่ในการแข่งขัน ซึ่งเมื่อถึงสัปดาห์ที่หก จะให้แฟนๆโหวตว่า สาวคนไหนจะได้กลับเข้ามาในการแข่งขันอีกครั้ง
The Girl Who Wants Out
ในสัปดาห์นี้ สาวๆได้มายัง คริสตอฟ ซาลอน โดยพวกเธอจะได้รับการแปลงโฉม แต่มีหักมุมเล็กน้อย คือ สาวๆจะได้เลือกว่า จะแปลงโฉมหรือไม่ ก่อนที่จะรู้ว่าจะได้รับการแปลงโฉมแบบไหน มาเรียและวิกทอเรีย ปฏิเสธการแปลงโฉม ขณะที่สาวๆคนอื่นยอมรับ สาวๆส่วนใหญ่พอใจกับรูปโฉมใหม่ที่ออกมา ต่อมา ไทร่าได้เข้ามาเพื่อคุยกับ มาเรียกับวิกทอเรีย และบอกให้พวกเธอ รู้ก่อนว่าจะได้รับการแปลงโฉมแบบไหน วิกทอเรียจึงตัดสินใจยอมรับ แต่ยังรู้สึกไม่ดีที่เธอไม่ได้ยอมรับตั้งแต่แรก ในขณะที่ มาเรีย ยังคงปฏิเสธที่จะแปลงโฉม
การถ่ายภาพในสัปดาห์นี้ พวกเธอจะได้ถ่ายภาพเปลือย แนวศิลปะ ร่วมกับ ร็อบ อีวานส์ มาเรีย ได้ปฏิเสธที่จะถ่ายภาพ โดยเธออ้างว่า เธอยังรู้สึกสงสัยตัวเองตั้งแต่ก่อนการแข่งขันแล้วว่า เธอต้องการมันจริงๆหรือไม่ เธอจึงได้ตัดสินใจถอนตัวออกจากการแข่งขัน
ในห้องตัดสิน บริททานี่, วิกทอเรีย และแอลลิซ่า ทำให้กรรมการ และแฟนๆ ประทับใจในภาพถ่าย และถึงแม้ว่า วิกทอเรีย จะได้ขอโทษกรรมการ เกี่ยวกับการตัดสินใจในการแปลงโฉม แต่เธอ ก็ได้ถูกเรียกชื่อเป็นคนแรก เนื่องจากถ่ายภาพออกมา ได้สวยงาม รวมถึงยังได้คะแนนรวมที่ดี ทิ้งให้ อีวอนและแดเรียน ต้องตกเป็นสองคนสุดท้าย เนื่องจากได้คะแนนรวมออกมาต่ำ และแฟนๆส่วนใหญ่ ไม่ชอบภาพของพวกเธอ สุดท้าย อีวอน ได้อยู่ในการแข่งขันต่อ เนื่องจากได้คะแนนจากแฟนๆสูงกว่าแดเรียน ทำให้แดเรียนต้องเป็นผู้ที่ถูกส่งกลับบ้าน
The Girl Who Does What Tyler Perry Says
ความตึงเครียดเกิดขึ้นในบ้านพักอีกครั้ง เมื่อคริสติน ไปหยิบที่จุดไฟ จากกระเป๋าของเดสทินี่ โดยไม่ได้รับอนุญาต พวกเธอจึงเกิดการโต้เถียงกัน คริสติน จึงได้ท้าให้ เดสทินี่ ชกหน้าเธอเพื่อ เดสทินี่ จะได้ถูกคัดออกจากการแข่งขัน ต่อมา สาวๆได้มาพบกับ ไทร่า และไทเลอร์ เพอร์รี่ ที่ซานต้า โมนิก้า เพื่อแข่งขันชิงรางวัลประจำสัปดาห์ โดยพวกเธอจะได้แสดงบทบาทการแสดง โดยสุ่มเลือกบทบาท ลอร่า, อีวอน และเคียร่า ทำคะแนนได้สูง วิกทอเรีย ทำให้นักท่องเที่ยวโมโห จึงถูกขว้างอาหารใส่ ในขณะที่ เดสทินี่และลีย์ล่า ต้องพยายามอย่างหนัก สุดท้าย เคียร่า ที่ทำออกมาได้ดีที่สุด จึงเป็นผู้ชนะการแข่งชิงรางวัลครั้งนี้
ในการถ่ายภาพประจำสัปดาห์นี้ สาวๆได้เดินทางมาที่ ยูนิเวอร์แซล สตูดิโอ โดยพวกเธอจะได้แปลงโฉมเป็นซอมบี ท่ามกลางซากปรักหักพัง ลอร่า, ลีย์ล่าและบริททานี่ ทำให้ จอห์นนี่ ประทับใจในการถ่ายภาพ ในขณะที่ อีวอน ต้องพยายามอย่างหนักในการแสดงเป็นซอมบี เคียร่า ถูกวิจารณ์ว่า เหมือนถ่ายมิวสิควิดีโอ และคริสติน ที่ทำได้ไม่ดีในการถ่ายภาพและยัง ทำให้จอห์นนี่ รู้สึกหงุดหงิดกับทัศนคติของเธอ
ในห้องตัดสิน ลอร่า ได้รับคะแนนโหวตจากแฟนๆมากที่สุด รวมถึงคะแนนจากคณะกรรมการด้วย เธอจึงถูกเรียกชื่อเป็นคนแรก คริสติน ได้คะแนนต่ำจากกรรมการ และยังถูกตำหนิในเรื่องทัศนคติ นาสตาเซีย ถูกวิจารณ์ว่าถ่ายภาพออกมาดูเตี้ยกว่าความเป็นจริง และอีกครั้งที่ อีวอนและเดสทินี่ ต้องตกเป็นสองคนสุดท้าย เนื่องจากพวกเธอทั้งคู่ได้คะแนนรวมต่ำที่สุดทั้งจากกรรมการและ จากแฟนๆ รวมถึงภาพถ่ายที่ออกมาจืดชืด และไม่มีชีวิตชีวา สุดท้ายแล้ว อีวอน ปลอดภัยอีกครั้ง เดสทินี่ จึงต้องถูกส่งกลับบ้าน
The Girl Who Sings For Alicia Keys
ในการเดินแบบ เคียร่า, ลอร่า และวิกทอเรีย ทำคะแนนออกมาได้สูงที่สุด และ เคียร่า เป็นผู้ที่ชนะการแข่งขัน เธอจึงได้เลือก นาสตาเซีย เพื่อไปร่วมแสดงคอนเสิร์ต ของ อลิเชีย คียส์ร่วมกัน อีกด้วย เมื่อกลับมาถึงบ้านพัก แอลลิซ่า รู้สึกแย่ ที่ได้คะแนนจากการเดินแบบน้อยที่สุด เคียร่า ได้พูดคุย ลีย์ล่า เกี่ยวกับเรื่องที่ ลอร่า ได้พูดว่า ลีย์ล่าตามติดลอร่า มากเกินไป ลีย์ล่า จึงได้บอกกับ ลอร่า ไปต่อหน้าว่า ลอร่า คิดเข้าข้างตัวเองมากเกินไปหรือเปล่า ทำให้เกิดการโต้เถียงกันระหว่าง ลอร่าและลีย์ล่า
ในการถ่ายภาพประจำสัปดาห์นี้ โจนเต้ ได้มาสอนสาวๆเกี่ยวกับ การโพสท่า ขณะลอยตัวอยู่กลางอากาศ โดยพวกเธอจะต้องสวมบทบาทเป็นเชียร์ลีดเดอร์ ที่ถูกโยนโดย นายแบบชาย คริสติน, นาสตาเซีย และวิกทอเรีย ทำออกมาได้ดี ในขณะที่ บริททานี่และลีย์ล่า ต้องพยายามอย่างหนัก ลอร่า ซึ่งกลัวความสูง ได้เอาชนะความกลัว โดยถ่ายภาพออกมาได้อย่างสวยงาม
The Girl Who Gets Pwn'd
ในการถ่ายภาพประจำสัปดาห์ สาวๆจะได้ถ่ายแฟชั่นแนว สตีมพังค์ ซึ่งต้องถ่ายร่วมกับนกฮูก ที่ชื่อ กรูวี่ และมีฉากเป็นสถานีรถไฟ บริททานี่ ได้ถาม ไบรอันบอย เกี่ยวกับปฏิกิริยาของเขา ระหว่างการตัดสินครั้งก่อน เธอจึงได้รับคำตอบที่ชัดเจน และเธอยังได้รับการตอบที่ดี จากการถ่ายภาพด้วย ในขณะที่ ลอร่า ถ่ายภาพออกมาได้อย่างสวยงาม และสมบูรณ์แบบ คริสติน มีปัญหาในการทำงานร่วมกับ นกฮูก เธอจึงต้องพยายามอย่างหนักในการถ่ายภาพ วิกทอเรีย สร้างเรื่องราวเป็นพื้นหลังในการถ่ายภาพ แต่ก็ยังไม่สามารถถ่ายภาพออกมาให้ดีได้ และอีวอน ที่จะต้องถูกเปลี่ยนกระโปรง ในระหว่างการถ่ายภาพ เธอจึงได้แลบลิ้นและทำท่าไม่พอใจออกมา ไบรอันบอยจึงได้ตำหนิการกระทำของเธอ จึงเกิดการโต้เถียงระหว่างเธอกับเขา หลังจากเกิดความตึงเครียด เธอจึงได้ไปขอโทษ ไบรอันบอย ในภายหลัง
ในห้องตัดสิน ลอร่า ได้ถูกเรียกชื่อเป็นคนแรกอีกครั้ง เนื่องจากได้รับคะแนนจากคณะกรรมการ เป็นคะแนนเต็ม รวมถึงยังได้คะแนนสูง จากการแข่งขัน และจากแฟนๆอีกด้วย บริททานี่ถ่ายภาพ ออกมาได้ดีเช่นเดียวกัน ถึงแม้ว่า เคลลี่ จะตำหนิในบุคลิกของเธอที่ดูเป็นการ์ตูนมากเกินไป ในขณะที่ นาสตาเซีย ถูกตำหนิในเรื่องของภาพถ่ายที่ออกมาเตี้ยกว่าความเป็นจริงอีกครั้ง วิกทอเรีย ต้องตกเป็นสองคนสุดท้าย เนื่องจาก กรรมการคิดว่าเธอดูหมดไฟ แต่เป็น อีวอน ที่ต้องถูกคัดออกจากการแข่งขัน เนื่องจาก ภาพถ่ายโดยรวมของเธอดูธรรมดา และเธอยังมีทัศนคติที่ไม่ดีอีกด้วย
The Girl Who Licks The Floor
ในสัปดาห์นี้ สาวๆในบ้านส่วนใหญ่ เริ่มกังวลเกี่ยวกับสุขภาพของ วิกทอเรีย เนื่องจากเธอไม่ค่อยรับประทานอาหารมากเท่าไรนัก เนื่องจาก เธอคิดถึงแม่ของเธอมาก ต่อมา ไบรอันบอย และ มาร์ริสซ่า มอนโกเมอร์รี่ พิธีกร จาก ไนล่อน ทีวี ได้เข้ามาพบกับสาวๆในบ้านพัก เพื่อแจ้งให้สาวๆทราบว่า พวกเธอจะได้แข่งขันชิงรางวัลประจำสัปดาห์กัน โดยเป็นการถ่ายภาพตามสถานที่ต่างๆ โดยพวกเธอได้แบ่งออกเป็น สองทีมดังนี้
แต่ละทีม จะต้องแวะในระหว่าทาง สามที่ ก่อนที่จะถึงจุดมุ่งหมายปลายทาง คือ ปาล์มสปริงส์ โดยสาวๆแต่ละคนจะต้องถ่ายภาพตัวเอง ในหัวข้อ"สุ่มเลือกกิริยาท่าทางในมุมของนางแบบ" สาวๆส่วนใหญ่มีปัญหาในการพยายามถ่ายภาพให้ได้ตามที่ต้องการ วิกทอเรีย ทำพลาดเมื่อเธอ ไม่ได้บันทึก วิดีโอ ในส่วนของเคียร่า ซึ่งทำให้เคียร่า รู้สึกไม่พอใจ สุดท้ายแล้ว ลอร่า เป็นผู้ชนะการแข่งขันครั้งนี้ เนื่องจากทำออกมาได้ดีที่สุด โดยเธอจะได้มีโอกาสเป็นพิธีกรให้กับ ไนล่อน ทีวี
พยาธิตืดหมู
พยาธิตืดหมู เป็นพยาธิตัวตืดที่พบได้ทั่วโลก มักติดเชื้อในลำไส้จากการกินหมูดิบ ตัวเต็มวัยมีลำตัวแบนคล้ายริบบิ้น มีสีขาว ยาว 2 ถึง 3 เมตรหรือมากกว่า พยาธิดำเนินชีวิตครบวงจรในคนซึ่งเป็นโฮสต์จำเพาะ (definitive host) และหมูเป็นโฮสต์ตัวกลาง (intermediate host) หมูติดเชื้อโดยกินอาหารที่ปนเปื้อนอุจจาระมนุษย์ซึ่งได้รับไข่พยาธิและไข่โตเป็นซีสต์ในกล้ามเนื้อหมู มนุษย์ติดโดยการกินหมูที่ปรุงไม่สุกที่มีซีสต์และซีสต์เจริญเป็นตัวเต็มวัยในลำไส้เล็ก
อเมริกาส์เน็กซต์ท็อปโมเดล ฤดูกาลที่ 19
The Girl Who Licks The Floor
การถ่ายภาพสัปดาห์นี้ สาวๆจะต้องสวมบทบาทเป็นสาวที่ทำพฤติกรรมน่ารังเกียจ ในรูปแบบที่แตกต่างกัน โดยพวกเธอ จะได้ถ่ายภาพกันในบริเวณ โรงแรมม่านรูด บริททานี่, คริสติน และนาสตาเซีย ทำออกมาได้น่าประทับใจ ในขณะที่ แอลลิซ่า, เคียร่า และลอร่า ต้องพยายามอย่างหนักในการถ่ายภาพ วิกทอเรีย ใช้เรื่องราวของเธอ เป็นพื้นหลังในการถ่ายภาพอีกครั้ง เมื่อกลับมาถึงบ้านพัก สาวๆจึงได้แสดงความกังวลเกี่ยวกับสุขภาพของ วิกทอเรีย อีกครั้ง
พยาธิตืดหมู
การติดเชื้อจากการกินหมูดิบมักไม่มีอาการ อาจมีอาการได้แก่ ปวดท้อง คลื่นไส้ ท้องเสีย ท้องผูก ซึ่งอาการจะเกิดเมื่อพยาธิเจริญเป็นตัวเต็มวัยคือหลังจากกินหมูดิบประมาณ 8 สัปดาห์ ส่วนการติดเชื้อจากการดื่มน้ำที่ปนเปื้อนอุจจาระจะได้รับไข่พยาธิทำให้เกิดภาวะแทรกซ้อนเรียกว่า Cysticercosis ซึ่งอันตรายที่สุดหากเกิดซีสต์ในสมอง
อเมริกาส์เน็กซต์ท็อปโมเดล ฤดูกาลที่ 19
The Girl Who Licks The Floor
ในห้องตัดสิน บริททานี่, คริสติน และนาสตาเซีย ได้รับการตอบรับที่ดีจากคณะกรรมการ และถึงแม้วิกทอเรีย จะถ่ายภาพออกมาได้อย่างสวยงาม แต่ไทร่า ได้กังวลเกี่ยวกับสุขภาพของเธอในการแข่งขัน ไทร่า จึงอยากให้เธอทานอาหารให้มากขึ้นกว่าเดิม ลอร่าและแอลลิซ่า ต้องตกเป็นสองคนสุดท้ายครั้งแรก เนื่องจากพวกเธอทั้งคู่ ถ่ายภาพออกมาได้แย่ สุดท้ายแล้ว ลอร่า ได้อยู่ในการแข่งขันต่อ แอลลิซ่า จึงต้องถูกส่งกลับบ้าน
พยาธิตืดหมู
การวินิจฉัยมักทำโดยตรวจหาไข่พยาธิในอุจจาระ สำหรับ Cysticercosis จะใช้ computed tomography และ nuclear magnetic resonance นอกจากนี้อาจใช้การตรวจเลือดเพื่อหาแอนติบอดี
อเมริกาส์เน็กซต์ท็อปโมเดล ฤดูกาลที่ 19
The Girl Who Comes Back
หลังจากการตัดสินครั้งล่าสุด สาวๆส่วนใหญ่ ได้กังวลเกี่ยวกับสุขภาพของ วิกทอเรีย อีกครั้ง ทำให้เกิดความตึงเครียดขึ้น ระหว่าง คริสตินและวิกทอเรีย ต่อมา สาวๆได้พบกับ เคลลี่ ครูโทน ซึ่งเธอได้มาแจ้งให้สาวๆทราบว่า พวกเธอจะต้องออกไปคัดตัว เพื่อหางานกับ เหล่าบรรดาดีไซน์เนอร์ที่มีชื่อเสียง ในลอสแอนเจลิส โดย ดีไซน์เนอร์แต่ละคน จะสามารถเลือกจองตัวนางแบบ ได้เพียงแค่คนเดียวเท่านั้น วิกทอเรีย พยายามที่จะทำให้ วิทนีย์ พอร์ท ประทับใจ และทำตัวให้ดูโดดเด่น กว่าเคียร่า ที่ไปด้วยกัน ลอร่า รู้สึกเสียใจมาก เมื่อเธออยากที่จะไปคัดตัว กับ เกสส์ แต่มีเวลาเหลือน้อยเกินไป อย่างไรก็ตาม เธอก็ได้ไปตามที่ตั้งใจไว้ และนั่นทำให้เธอเป็นผู้ชนะในการแข่งขันครั้งนี้ เนื่องจากถูกเลือกจาก ดีไซน์เนอร์ สองที่ ในขณะที่ บริททานี่และวิกทอเรีย ไม่ได้รับเลือกจากดีไซน์เนอร์เลยแม้แต่ที่เดียว
ต่อมา สาวๆได้เดินทางมายัง เรือนจำ ซึ่งเป็นที่คุมขังพวกนักโทษ ซึ่งพวกเธอจะได้ถ่ายภาพในหัวข้อ สาวๆที่ทำความผิดในรูปแบบต่างๆ ลอร่าและคริสติน ทำออกมาได้ดีในการถ่ายภาพ วิกทอเรีย พยายามเข้าถึงบทบาทในระหว่างการถ่ายภาพอีกครั้ง ในขณะที่ เคียร่า ได้แบ่งปันประสบการณ์ที่เธอเคยถูกจับเข้ามาในคุก
The Girl Go To Jamaica
ในสัปดาห์นี้เริ่มต้นขึ้นด้วยการ ต่อจากที่ยังอยู่ในห้องตัดสินครั้งก่อน โดยสาวๆที่ถูกคัดออกไปแล้ว มาที่ห้องตัดสิน เพื่อที่ไทร่า จะได้ประกาศว่า ใครที่จะได้กลับเข้ามาในการแข่งขันอีกครั้ง โดย ไทร่า ยังได้ประกาศอีกว่า สาวๆที่ยังอยู่ต่อในการแข่งขันนั้น จะได้ไปแข่งขันกันต่อที่ ประเทศจาเมกา ซึ่งหลังจากที่รวมคะแนนโหวตแล้ว ในที่สุด ลีย์ล่า เป็นผู้ที่ได้คะแนนโหวตจากแฟนๆมากที่สุด
เมื่อพวกเธอ เดินทางมาถึง จาเมกา แล้ว พวกเธอได้รับการต้อนรับจากนายแบบชายท้องถิ่นของที่นั่น เคียร่า ได้รู้สึกชอบพอกับ โครี่ เธอจึงเริ่มต้นสานสัมพันธ์ ต่อมา สาวๆจึงได้เดินทางมายังบ้านพัก และได้รับประทานอาหารกลางวันร่วมกับ ไทร่า หลังจากนั้น สาวๆได้มาพบกับ โจนเต้ และ คอนเช่นส์ ศิลปินชาวจาเมกา เพื่อแข่งขันชิงรางวัลกัน โดยพวกเธอจะต้องจับคู่กันเต้นรำ ในอารมณ์เพลงกลิ่นอายของจาเมกา ลีย์ล่าและวิกทอเรีย ทำออกมาได้ดี ในขณะที่ คริสตินและลอร่า ได้รับคะแนนต่ำสุด ซึ่งทำให้ คริสติน หัวเสียมาก แต่สุดท้ายแล้ว ทีมของนาสตาเซีย และเคียร่า ทำออกมาได้ดีที่สุด พวกเธอทั้งคุ่จึงเป็นผู้ชนะ
ในการถ่ายภาพ พวกเธอจะได้ถ่ายภาพขณะที่อยู่บนแพ กลางแม่น้ำที่ไหลเชียว ซึ่งพวกเธอจะต้องแสดงฉากรักสามเส้าขึ้นระหว่าง นายแบบชายท้องถิ่น กับ ร็อบ อีวานส์ ลอร่า, ลีย์ล่า และนาสตาเซีย ทำออกมาได้ดี ในขณะที่ คริสติน, วิกทอเรีย และเคียร่า ต้องพยามยามอย่างหนักในการถ่ายภาพ
ในห้องตัดสิน นาสตาเซียได้ถูกเรียกชื่อเป็นคนแรกจากภาพถ่ายที่ออกมาสวยงาม ในขณะที่ ลอร่า ก็ทำได้ดีเช่นเดียวกัน ภาพของ ลีย์ล่า ทำให้ เคลลี่ ประทับใจมาก แต่ไทร่า คิดว่า ยังดูเป็นแคตตาล็อกมากเกินไป คริสติน ถูกตำหนิว่า ดูไม่พยายามมากนักในการถ่ายภาพ วิกทอเรียและเคียร่า ต้องตกเป็นสองสุดท้ายร่วมกัน เนื่องจากถ่ายภาพออกมาได้แย่ และได้คะแนนรวมต่ำที่สุด สุดท้ายแล้ว เคียร่า ได้ไปต่อในการแข่งขัน ทำให้ วิกทอเรีย เป็นผู้ที่ต้องถูกคัดออก
The Girl Who Becomes Art For Tyra
ในสัปดาห์นี้ พวกเธอได้เดินทางมาพบกับ เซเดลล่า มาร์ลีย์ ซึ่งเป็นดีไซนเนอร์ที่ออกแบบชุดว่ายน้ำที่ทันสมัย โดยพวกเธอจะได้แข่งขันชิงรางวัลประจำสัปดาห์กัน โดยจะต้องโพสท่า ถ่ายรูปกับปลาโลมา ในทะเล ระหว่างการถ่ายภาพ ได้เกิดอุบัติเหตุกับลีย์ล่า ซึ่งปลาโลมาตัวหนึ่งได้ปัดหางไปโดนขาของเธอ และ ลอร่า ที่ชุดว่ายน้ำของเธอหลุดออกมา ทำให้เธอโชว์หน้าอกออกมาอย่างไม่ตั้งใจต่อหน้าผู้คน ท้ายที่สุด ลีย์ล่า เป็นผู้ชนะการแข่งขันครั้งนี้ เธอจึงได้เลือก เคียร่า ร่วมแบ่งปันของรางวัลในครั้งนี้ด้วย
ในการถ่ายภาพประจำสัปดาห์นี้ พวกเธอจะได้ถ่ายภาพกันที่ น้ำตก Dunn's River Falls ที่มีชื่อเสียงของจาเมกา ซึ่งพวกเธอจะต้องแปลงโฉมเป็น เจ้าหญิงนักรบในแบบต่างๆกัน โดยได้ ไทร่า มาเป็นช่างภาพให้ในครั้งนี้ ซึ่งไทร่า ได้บอกกับสาวๆว่า ใครที่ถ่ายภาพออกมาได้ประทับใจเธอที่สุด ภาพของคนนั้นจะได้ไปติดที่บ้านของไทร่าอีกด้วย โดยสาวๆได้ถูกเลือกประเภทนักรบดังต่อไปนี้
ในการถ่ายภาพ ไทร่าประทับใจในการถ่ายภาพของ ลีย์ล่า, เคียร่า และนาสตาเซีย เป็นอย่างมาก ในขณะที่ ลอร่า โพสท่าที่ดูอึดอัด เนื่องจากน้ำได้กระเด็นโดนหน้าเธอตลอดเวลา และ คริสติน ที่ต้องต่อสู้กับผ้าโพกหัวของเธอ ที่มักจะหลุดออกตลอดเวลาระหว่างการถ่ายภาพ
ในห้องตัดสิน ลีย์ล่า ได้รับเสียงปรบมือจากคณะกรรมการ กับภาพถ่ายที่ออกมาสวยงาม และดีที่สุดในสัปดาห์นี้ ทำให้เธอถูกเรียกชื่อเป็นคนแรก เคียร่า ทำให้ไทร่า ประทับใจมากในภาพถ่ายที่ออกมาแข็งแกร่ง ซึ่งภาพของเธอจะได้ไปติดที่บ้านของไทร่า ในขณะที่ นาสตาเซีย ก็ได้รับคำวิจารณ์ที่ดีเช่นเดียวกัน ทำให้ ลอร่าต้องตกเป็นสองคนสุดท้ายร่วมกับคริสติน เนื่องจากพวกเธอทั้งคู่ ถ่ายภาพออกมาแย่ที่สุด สุดท้าย หลังจากเพิ่มคะแนนจากแฟนๆ และคะแนนจากการแข่งขันแล้ว คริสติน เป็นผู้ที่ได้รับคะแนนต่ำสุด เธอจึงต้องถูกส่งกลับบ้าน
The Girl Who Freaks Out On Horseback
ในสัปดาห์นี้สาวๆจะได้ถ่ายโฆษณาประชาสัมพันธ์ สำหรับ การท่องเที่ยวของ จาเมกา โดยพวกเธอจะต้องคิดบท และแสดงเอง และจะต้องถ่ายในระหว่างที่ขี่ม้า อยู่บนชายหาดอีกด้วย ซึ่งผู้ชนะ จะได้กลับมาที่ จาเมกา อีกครั้ง เพื่อถ่ายสปอตโฆษณา และจะได้ออกอากาศไปทั่วโลก เคียร่าและลอร่า ต้องพยายามอย่างหนักในการทำงานรว่มกับม้า แต่พวกเธอก็ทำได้ดีในการการเล่าเรื่อง ในขณะที่ ลีย์ล่า สติแตก เนื่องจากเธอกลัวม้า และ นาสตาเซีย ที่เมื่อถึงเวลาถ่ายทำ เธอกลับลืมบท ทำให้เธอต้องพยายามอย่างหนักเช่นเดียวกัน สุดท้ายแล้ว เคียร่า เป็นผู้ชนะในการแข่งขันครั้งนี้ และได้คะแนนจากการแข่งขันสูงที่สุด ในขณะที่ นาสตาเซีย ได้คะแนนต่ำสุดร่วมกับลีย์ล่า ทำให้เธอทั้งสองกังวลเป็นอย่างมาก
ในการถ่ายภาพสัปดาห์นี้ พวกเธอจะได้สวมชุดบิกินี่ เพื่อถ่ายภาพโฆษณาให้กับ น้ำหอม Dream Come True ในทะเล โดยจะได้ใช้ภาพของผู้ที่ชนะในฤดูกาลนี้ โฆษณาอย่างเป็นทางการอีกด้วย ระหว่างการถ่ายภาพ ลอร่า, ลีย์ล่า และนาสตาเซีย ทำออกมาได้ไม่ดีนัก ในขณะที่ เคียร่า ทำออกมาได้อย่างน่าประทับใจ
ในห้องตัดสิน เคียร่า ทำให้กรรมการตกตะลึงในภาพถ่าย ที่ออกมาสวยงาม และดูเป็นโฆษณามากที่สุด รวมถึงเธอยังเป็นผู้ชนะในการแข่งขันด้วย ทำให้เธอถูกเรียกชื่อเป็นคนแรก ซึ่งเป็นครั้งแรกของเธอ ตามมาด้วย ลีย์ล่า ที่ภาพถ่ายออกมาสวยงามเช่นเดียวกัน ทิ้งให้ นาสตาเซีย ต้องตกเป็นสองคนสุดท้ายครั้งแรก ร่วมกับ ลอร่า ที่ตกเป็นสองคนสุดท้ายอีกครั้ง เนื่องจาก ลอร่า ถ่ายภาพในครั้งนี้ ออกมาได้แย่อีกครั้ง และ นาสตาเซีย ที่กรรมการคิดว่า ประสิทธิภาพในการแข่งขันลดลง สุดท้ายแล้ว นาสตาเซีย ต้องถูกคัดออกจากการแข่งขัน หลังจากที่รวมคะแนนแล้ว เธอได้น้อยกว่า ลอร่า เพียงแค่ 0.3 เท่านั้น
The Girl Who Becomes America’s Next Top Model
ในรอบสุดท้ายของการแข่งขัน พวกเธอได้พบกับ กรรมการ เคลลี่ ครูโทน บนท้องถนนของ จาเมกา เพื่อเป็นที่ปรึกษาให้กับการถ่ายภาพโฆษณา ให้กับรองเท้า Nine West อย่างเป็นทางการ ซึ่งได้ เจ็ซ สมิทธิ์ มาเป็นช่างภาพให้อีกครั้ง แต่ในระหว่างที่ ลอร่า ถ่ายภาพอยู่นั้น ได้เกิดการโต้เถียงขึ้นระหว่าง เคลลี่และเจ็ซ ทำให้ ลอร่า ร้องให้ออกมา เนื่องจากเธอคิดว่า อาจจะได้ภาพออกมาไม่ดี ในขณะที่ ลีย์ล่าและเคียร่า ต่างก็ต้องพยายามอย่างมากในการถ่ายภาพเช่นเดียวกัน
หลังจากนั้นพวกเธอจึงได้ไปที่ ฮาล์ฟมูนเบย์ เพื่อถ่ายภาพแฟชั่นเซ็ตให้กับ Nylon Magazine ซึ่งพวกเธอทั้งหมด ทำออกมาได้เป็นที่น่าพอใจ
ในการเดินแบบรอบสุดท้าย พวกเธอจะได้นำเสนอในรูปแบบ ความลึกลับในคฤหาสน์หลอน ที่มอนทีโก เบย์ โดยจะได้สาวๆที่ถูกคัดออกไปแล้วทั้งหมดมาร่วมเดินแบบด้วย(ยกเว้น วิกทอเรีย) และยังได้ผู้ชนะของฤดูกาลที่แล้ว โซฟี่ ซัมเนอร์ มาร่วมแสดงเป็นตัวหลักอีกด้วย ซึ่งครอบครัวของทั้งสามสาว จะได้ร่วมชมแฟชั่นโชว์ครั้งนี้ด้วย สำหรับรันเวย์นั้น จะรวบรวมไปด้วย ความงาม วัฒนธรรม ประวัติศาสตร์ และบทเพลงของเกาะนี้ผสมผสานเข้าด้วยกัน ซึ่งเคียร่าและลอร่า เดินแบบออกมาได้ดี ในขณะที่ ลีย์ล่า พลาดและล้ม ต่อหน้ากรรมการและผู้ชม ถึงสองครั้ง
ในห้องตัดสิน เคียร่า ถูกตำหนิในภาพถ่าย แต่ได้รับคำชมเป็นเสียงเดียวกันว่า เดินแบบออกมาได้ดีที่สุด ลอร่า ได้รับคำชมจากภาพถ่ายที่ออกมาสวยงาม และยังได้รับการตอบรับที่ดีจากการเดินแบบเช่นเดียวกัน ในขณะที่ ลีย์ล่า ทำให้กรรมการผิดหวังกับการเดินแบบที่ออกมาแย่ แต่ภาพถ่ายของเธอ ได้รับคำชมว่าดูเหมือนภาพโฆษณาของจริง และในขณะเดียวกันก็ยังเป็นแฟชั่นชั้นสูงด้วย หลังจากการปรึกษาหารือ ทั้งสามสาวถูกเรียกกลับมาอีกครั้ง และหลังจากรวมคะแนนในครั้งสุดท้ายแล้ว ลีย์ล่า เป็นผู้ที่ต้องถูกคัดออกในรอบตัดสินเป็นคนแรก จึงเหลือ เคียร่าและลอร่า สุดท้ายแล้ว ผู้ชนะของ อเมริกา เน็กซ์ ทอป โมเดล ฤดูกาลที่19 และเป็นผู้ที่ได้รับคะแนนรวมตลอดการแข่งขันสูงสุด คือ ลอร่า เจมส์
The Girl With The Best Top Model Freakout
รวมภาพเหตุการณ์ต่างๆภายในบ้าน ตลอดการแข่งขัน ในช่วงเวลาที่ผ่านมา รวมถึงเหตุการณ์ที่ไม่เคยเห็นมาก่อนทั้งการแข่งขัน, การถ่ายภาพ และช่วงเวลาดราม่าของสาวๆภายในบ้าน ตั้งแต่ การโต้เถียงกันระหว่าง เคียร่าและดาเรียน, เคียร่า มีส่วนร่วมในการเผชิญหน้าในเหตุการณ์ที่ ลอร่ากับลีย์ล่า โต้เถียงกันด้วย, มาเรีย กับคำพูดเด็ดของเธอ "ไม่มีทาง" ในระหว่างการแปลงโฉม(แอลลิซ่า ได้พูดถึง มาเรีย ว่า เป็นคนที่โง่มากด้วย)วิกทอเรีย ที่รู้สึกอึดอัดที่จะต้องผูกสัมพันธ์กับหนุ่มๆ ระหว่างที่อยู่ จาเมกา,ลีย์ล่า สติแตก อยู่บนหลังม้า ระหว่างการถ่ายโฆษณา,ความตื่นตระหนกของ ลอร่า เมื่อ เจ็ซ สมิทธิ์และเคลลี่ ครูโทน เกิดการโต้เถียงกันระหว่างที่ถ่ายภาพของเธออยู่
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
พระเจ้าโมโม
สมเด็จพระเจ้าโมโม (Momo) ทรงเป็นตูอีโตงา (พระมหากษัตริย์) พระองค์ที่ 10 แห่งจักรวรรดิตูอีโตงา พระองค์มีพระชนม์ชีพอยู่ในระหว่างประมาณคริสต์ศตวรรษที่ 11 หรือ 12 พระนามของพระองค์มาจากมนุษย์กลุ่มแรกของโลกตามความเชื่อพื้นเมืองตองงาคือโกไฮ, โกเอา, โม โมโม ในรัชสมัยของพระองค์ถือได้ว่าเป็นยุคเริ่มต้นของความรุ่งเรืองของจักรวรรดิตูอีโตงา และเป็นรัชกาลแรกหลังจากรัชสมัยของพระเจ้าอะโฮเออิตูที่มีบันทึกและเรื่องเล่าเหตุการณ์ที่เกิดขึ้นในรัชสมัย
พระราชประวัติ
สมเด็จพระเจ้าโมโมเป็นพระราชโอรสที่ปรากฏพระนามเพียงพระองค์เดียวของสมเด็จพระเจ้าอาฟูลูงากับพระราชมารดาที่ไม่ทราบพระนาม เมื่อพระองค์ขึ้นครองราชย์สมบัติเป็นตูอีโตงาสืบต่อจากพระราชบิดานั้น พระองค์ได้ส่งราชทูตเลฮาอูลีสู่ของธิดาของโลเอา (ตูอิฮาอะเมอา) ซึ่งปกครองดินแดนอยู่ตอนกลางของเกาะโตงาตาปู อย่างไรก็ตามโลเอาได้แจ้งแก่ราชทูตว่าธิดาของตนคือนูอานั้นได้แต่งงานและมีลูกแล้ว ในขณะที่ธิดาของตนอีกคนหนึ่งก็ยังไม่บรรลุนิติภาวะ สำหรับสามีของนูอานั้นคือโงโงคิลิโตโต หัวหน้าของเผ่าฮาอะโงโงซึ่งอาศัยอยู่ที่มาลาโป อย่างไรก็ตามพระเจ้าโมโมต้องการนูอามาเป็นพระมเหสี ซึ่งท้ายที่สุดโงโงคิลิโตโตจำเป็นต้องยอม นูอาจึงกลายเป็นพระมเหสีของพระเจ้าโมโม
สำหรับพระราชโอรสและพระธิดาของพระเจ้าโมโมและพระมเหสีนูอาที่ปรากฏพระนามมี 2 พระองค์ดังนี้คือ
นอกจากนี้แล้วยังปรากฏนามบุตรคนสำคัญของนูอากับโงโงคิลิโตโตคือฟาซีอาปูเลซึ่งจะมีส่วนสำคัญในการช่วยเหลือพระเจ้าตูอิตาตูอิ
พระราชกรณียกิจ
พระองค์ย้ายที่ประทับมาอยู่ที่เฮเกตา ซึ่งตั้งอยู่ใกล้กับนีอูโทอัว ในรัชสมัยของพระองค์ประชาชนจะต้องก้มศีรษะให้ต่ำกว่าตูอีโตงาเพื่อเป็นการแสดงความเคารพ นอกจากนี้ยุคนี้ยังมีการเริ่มขยายอำนาจของจักรวรรดิให้กว้างขวางมากยิ่งขึ้นด้วย ซึ่งต่อมาจะประสบความสำเร็จในรัชสมัยของพระโอรสของพระองค์
เคท โชแปง
เคท โชแปง (มีชื่อเดิมว่า แคทเธอรีน โอฟลาเฮอร์ตี Katherine O'Flaherty 8 กุมภาพันธ์ ค.ศ. 1850 – 20 สิงหาคม ค.ศ. 1904) ,เธอเกิดในอิลลินอยส์ บิดาเป็นชาวไอริชอพยพและมารดาเป็นลูกครึ่งฝรั่งเศส-อเมริกัน (ลูกผสมผิวขาว-นิโกร) เคทเป็นนักศึกษาหน้าตาสะสวยและหัวดี เธอเติบโตขึ้นท่ามกลางผู้หญิง และเมื่ออายุยี่สิบปีแต่งงานกับออสการ์ โชแปง ลูกผสมผิวขาวนิโกร ตัวแทนค้าฝ้ายชาวนิวออร์ลีน ทั้งคู่มีลูกด้วยกันหกคนหลังจากออสการ์ตายเมื่อปี ค.ศ. 1882 เมื่ออายุ 39 เคท โชแปงเริ่มต้นเขียนเรื่องสั้นอย่างจริงจัง (Bayou Fol ค.ศ. 1894) แต่แล้วก็แทบจะต้องเลิกเขียนหนังสือเมื่อนวนิยายเล่มที่สองถูกโจมตีอย่างรุนแรง คือเรื่อง The awakening (ค.ศ. 1899) – “นวนิยายที่จะกลายเป็นนิยายคลาสสิกของอเมริกา [และ] จุดหักเหของนักเขียนสตรีที่จะเปลี่ยนประเด็นจากเรื่องรักและชีวิตอันมีความสุขภายในบ้าน มาสู่การค้นพบทางอารมณ์และความต้องการทางเพศของผู้หญิง” (คริสตินา เคอร์) เคท โชแปงเสียชีวิตด้วยโรคตกเลือดในสมองเมื่ออายุได้ 54 ในสภาพไร้ชื่อเสียงและขมขื่นใจ
ผลงานที่แปลเป็นภาษาไทย
18501904
ดับเบิลโอกันดั้ม
GN-0000 ดับเบิลโอกันดั้ม(00ガンダム ;00 Gundam) เป็นโมบิลสูทตัวเอกเครื่องที่สองในการ์ตูนญี่ปุ่น อะนิเมะ โมบิลสูทกันดั้มดับเบิลโอ ออกแบบโดยคาเนทาเกะ เอบิคาวะ
เนื้อเรื่อง
ดับเบิลโอกันดั้มนับเป็นกันดั้มรุ่นที่สี่ที่แท้จริงเพียงเครื่องเดียวของเซอเลสเทียลบีอิง ซึ่งมีลักษณะสำคัญคือใช้เตาปฏิกรณ์GNไดรฟ์สองเตาเป็นแหล่งพลังงาน ซึ่งGNไดรฟ์ทั้งสองนี้จะให้พลังงานร่วมกันด้วยระบบทวินไดรฟ์ ซึ่งทำให้พลังงานที่ได้นั้นเพิ่มขึ้นอย่างทวีคูณ แต่GNไดรฟ์ทั้งสองต้องมีความเข้ากันได้มากกว่า 80% ขึ้นไป
ลักษณะของดับเบิลโอกันดั้มนั้นจะคล้ายกับกันดั้มเอกเซีย แต่รูปแบบการใช้งานนั้นจะเป็นโมบิลสูทแบบต่อสู้ทั่วไปแทนที่จะเน้นการต่อสู้ในระยะประชิดแบบกันดั้มเอกเซีย GNซอร์ดทูว์ซึ่งเป็นอาวุธหลักนั้นพัฒนามาจากGNซอร์ดของกันดั้มเอกเซีย GNซอร์ดทูว์นี้สามารถใช้บีมไรเฟิลได้มีประสิทธิภาพกว่าเดิมและสามารถใช้เป็นบีมเซเบอร์ได้ รวมทั้งสามารถนำมาประกอบกันเป็นหอกสองปลาย GNทวินแลนซ์ ได้ ดับเบิลโอกันดั้มยังมีGNบีมเซเบอร์สองเล่มซึ่งสามารถปรับไปเป็นมีดบีมและขว้างได้เหมือนGNบีมแด็กเกอร์ของเอกเซีย และโล่GNชิลด์สองอันซึ่งสามารถนำมาประกอบกันเป็นโล่ใหญ่ได้ และเนื่องจากมีส่วนปลายเป็นคมเหมือนของเอกเซียจึงสามารถติดแขนเป็นอาวุธได้ด้วย
เซ็ตสึนะและกันดั้มเอกเซียได้กลับมาร่วมกับกลุ่มเซอเลสเทียลบีอิงอีกครั้ง หลังจากหายตัวไปถึงห้าปี แต่GNไดรฟ์ของกันดั้มเอกเซียก็ไม่สามารถเข้ากับGnไดรฟ์ของดับเบิลโอกันดั้มได้ดีพอที่จะใช้ทวินไดรฟ์ซิสเต็มได้ แต่ในที่สุดเซ็ตสึนะก็สามารถเดินเครื่องระบบทวินไดรฟ์ได้โดยเปิดทรานแซมซิสเต็ม ด้วยพลังงานจากทวินไดรฟ์ซิสเต็ม ดับเบิลโอกันดั้มจึงสามารถใช้GNฟิลด์บาเรียร์ป้องกันตัวได้
แต่การใช้ทรานแซมเพื่อปรับระดับพลังงานของGNไดรฟ์นี้ไม่เสถียรนัก และยังทำให้ดับเบิลโอกันดั้มไม่สามารถใช้กำลังได้เต็มที่ ซึ่งในการต่อสู้กับ GNX-704T/AC อเฮด ซะคิงะเค ของมิสเตอร์บูชิโด ระบบทวินไดรฟ์ก็เกิดโอเวอร์โหลดจนไม่สามารถต่อสู้ได้ เซอเลสเทียลบีอิงจึงได้แก้ปัญหาโดยพัฒนายาน GNR-010 โอไรเซอร์ ซึ่งสามารถประกอบร่างกับดับเบิลโอกันดั้มเป็นดับเบิลโอไรเซอร์ได้โดยเป็นเหมือนปีกปิดข้างไหล่ซึ่งเป็นตำแหน่งที่ติดตั้งGNไดรฟ์ทั้งสองเตา โอไรเซอร์นั้นจะช่วยควบคุมการทำงานของGNไดรฟ์ ทำให้ระบบทวินไดรฟ์สามารถทำงานได้เสถียรและสามารถเร่งพลังงานได้เต็มที่ ซึ่งดับเบิลโอไรเซอร์จะสามารถเปิดโหมดทรานแซมเบิร์สท์ที่จะกระจายอนุภาคGNอย่างหนาแน่นออกไปเป็นบริเวณกว้าง ซึ่งในสภาพทรานแซมเบิร์สท์นี้ อนุภาคGNจะเป็นเหมือนสื่อกลางที่ทำให้มนุษย์สามารถสื่อสารกันได้ผ่านทางกระแสจิต รวมถึงยังสามารถรักษาอาการเซลล์เสื่อมสภาพที่เกิดจากอาการอนุภาคGNเป็นพิษจากGNไดรฟ์เทาได้อีกด้วย ซึ่งดับเบิลโอกันดั้มเองยังสามารถใช้อนุภาคที่ปล่อยออกมาขณะเปิดทรานแซมเบิร์สท์โหมดสร้างภาพติดตาขณะเคลื่อนที่ด้วยความเร็วสูงและสามารถใช้ไรเซอร์ซอร์ด โดยรวมกำลังของGNซอร์ดทูว์สองเล่มเข้าด้วยกันแล้วยิงออกไปเหมือนบีมเซเบอร์ขนาดใหญ่ที่มีอานุภาพสูง แต่ดับเบิลโอไรเซอร์ก็ต้องเสียพลังงานไปมากจากการใช้ไรเซอร์ซอร์ด ในภายหลังเซอเลสเทียลบีอิงจึงได้พัฒนาดาบGNซอร์ดทรีที่สามารถใช้ไรเซอร์ซอร์ดได้อย่างมีประสิทธิภาพมากกว่าเดิม
ดับเบิลโอกันดั้มได้รับความเสียหายอย่างหนักในการต่อสู้กับ รีบอนส์กันดั้ม ของริบบอน อัลมาร์ค ซึ่งริบบอนได้ชิงGNไดรฟ์เตาหนึ่งจากดับเบิลโอไปติดตั้งกับโอกันดั้มเพื่อใช้แทนรีบอนส์กันดั้มที่ได้รับความเสียหายอย่างหนักเช่นกัน เซ็ตสึนะจึงได้ถอดGNไดรฟ์อีกเตาไปเพื่อใช้กันดั้มเอกเซียรีแพร์ทูว์ต่อสู้แทน ซึ่งเซ็ตสึนะสามารถสังหารริบบอนในการต่อสู้ได้ แต่GNไดรฟ์ทั้งสองก็ถูกทำลาย
ในภาคภาพยนตร์ โมบิลสูทกันดั้มดับเบิ้ลโอ อเวคเคนนิงออฟเดอะเทรลเบลซเซอร์ ดับเบิลโอไรเซอร์ได้รับการปรับปรุงเป็น GN-0000RE+GNR-010 โดยใช้ถังประจุอนุภาคGNแทนGNไดรฟ์ทั้งสองเตา ซึ่งดับเบิลโอไรเซอร์ที่ใช้ถังประจุอนุภาคGNนี้จะใช้ระบบทรานแซมได้เป็นเวลาจำกัด ในที่สุดนั้น ดับเบิลโอไรเซอร์ก็ถูกกลุ่มสิ่งมีชีวิตโลหะเปลี่ยนรูปจากต่างดาวกลืนเข้าไป
ดับเบิลโอควอนตา
ปรากฏตัวในภาคภาพยนตร์ โมบิลสูทกันดั้มดับเบิ้ลโอ อเวคเคนนิงออฟเดอะเทรลเบลซเซอร์ และเป็นกันดั้มที่เซ็ตสึนะใช้แทนดับเบิลโอไรเซอร์ ชื่อ ควอนตา นั้นมาจากระบบควอนตัมซิสเต็มซึ่งเป็นระบบพิเศษเฉพาะดับเบิลโอควอนตา
ดับเบิลโอควอนตาได้รับการออกแบบไว้ให้อินโนเวเตอร์ที่แท้จริง คือ เซ็ตสึนะ ใช้งานโดยเฉพาะ ใช้โครงสร้างหลักแบบเดียวกับดับเบิลโอกันดั้ม GNไดรฟ์ที่ดับเบิลโอควอนตานั้นเป็นเตาที่สร้างใหม่และได้รับการออกแบบให้ทำงานร่วมกันผ่านระบบทวินไดรฟ์ตั้งแต่แรก จึงไม่ต้องทำการปรับแต่งอีก GNไดรฟ์เตาแรกของควอนตาจะอยู่ที่ลำตัวเหมือนกันดั้มรุ่นที่สาม แต่เตาที่สองนั้นจะติดไว้กับโล่GNชิลด์ที่ไหล่ซ้าย ซึ่งโล่นี้มีแขนกลที่ทำให้ขยับตำแหน่งได้ ดับเบิลโอควอนตานั้นมีระบบย่อยของเวดาอยู่ในตัวและสามารถใช้ควอนตัมซิสเต็มซึ่งเป็นทรานแซมเบิร์สท์ที่สามารถใช้สื่อสารกับสิ่งมีชีวิตโลหะเปลี่ยนรูปจากต่างดาวได้ โดยเมื่อจะใช้ควอนตัมซิสเต็ม ดับเบิลโอควอนตาก็จะเลื่อนให้GNไดรฟ์ทั้งสองเชื่อมต่อกันโดยตรง
อาวุธหลักของดับเบิลโอควอนตาก็คือดาบGNซอร์ดไฟฟ์ ซึ่งมีส่วนใบมีดเป็นผลึกใส GNซอร์ดไฟฟ์นี้สามารถใช้เป็นบีมไรเฟิลได้เหมือนรุ่นก่อนๆ ในโล่ของควอนตามีบีมกันติดไว้และใช้เก็บGNซอร์ดบิท ซึ่งเป็นอาวุธควบคุมระยะไกลแบบGNบิทที่ใช้ฟันและแทงศัตรูโดยเฉพาะขนาดต่างๆกันอีกหกเล่ม GNซอร์ดบิทนี้มีด้ามจับซ่อนไว้ให้สามารถใช้ถือเป็นมีดดาบแบบปกติได้ GNซอร์ดบิทยังสามารถประกอบเข้ากับGNซอร์ดไฟฟ์เพื่อเพิ่มอานุภาพเป็นGNบัสเตอร์ซอร์ดหรือGNบัสเตอร์ไรเฟิลได้ตามการใช้งาน ดับเบิลโอควอนตายังสามารถใช้ไรเซอร์ซอร์ดที่เป็นไม้ตายของดับเบิลโอไรเซอร์ได้ และGNซอร์ดบิทยังสามารถสร้างGNฟิลด์ที่มีกำลังสูงจนสามารถใช้เป็นเหมือนประตูมิติสำหรับเทเลพอร์ทดับเบิลโอควอนตาเป็นระยะทางไกลๆได้ ซึ่งในที่สุดนั้น เซ็ตสึนะได้เดินทางไปยังดาวแม่ของสิ่งมีชีวิตโลหะเปลี่ยนรูปจากต่างดาวแล้วใช้ควอนตัมซิสเต็มเพื่อสื่อสาร ก่อนที่เซ็ตสึนะและดับเบิลโอควอนตาจะรวมกับสิ่งมีชีวิตโลหะเปลี่ยนรูปจากต่างดาวให้ทั้งสองเผ่าพันธุ์สามารถทำความเข้าใจกันได้
GN-0000/7S ดับเบิลโอกันดั้มเซเวนซอร์ด
ปรากฏตัวในเรื่องสั้นชุด กันดั้ม 00V
เป็นชุดอุปกรณ์ของดับเบิลโอกันดั้มซึ่งใช้รูปแบบดาบเจ็ดเล่มของกันดั้มเอกเซีย โดยGNซอร์ดทูว์นั้นเปลี่ยนเป็นแบบดาบคู่ซึ่งความยาวไม่เท่ากัน โดยเล่มยาวนั้นจะใช้เป็นบีมไรเฟิลได้รุนแรงกว่าเดิม ส่วนเล่มสั้นนั้นสามารถยิงส่วนใบมีดไปโจมตีศัตรูจากระยห่างและดึงกลับมาด้วยสายเคเบิลได้ ที่ขาของดับเบิลโอเซเวนซอร์ดนั้นติดตั้งGNคาตาร์ซึ่งเป็นใบมีดที่เร่งความร้อนด้วยอนุภาคGN และสุดท้ายคือGNบัสเตอร์ซอร์ดทูว์ขนาดใหญ่ที่ดัดแปลงมาจากที่โมบิลสูทของเอลอว์ GNX-607T/AC จิงซ์ทูว์ซอร์ดใช้ ซึ่งขณะที่ไม่ใช้งานนั้นดับเบิลโอกันดั้มจะติดGNบัสเตอร์ซอร์ดทูว์ไว้ที่ไหล่เหมือนโล่ ซึ่งในสภาพนี้GNบัสเตอร์ซอร์ดทูว์จะสามารถสร้างGNฟิลด์ได้ เนื่องจากมีปัญหาที่วัสดุของGNคาตาร์นั้นไม่สามารถทนความร้อนได้ดีพอ และพาร์ทเซเวนซอร์ดนี้ไม่สามารถใช้ร่วมกับโอไรเซอร์ได้ จึงไม่มีการใช้งานจริง
ในเนื้อเรื่องของ กันดั้ม 00V เซนกิ ดับเบิลโอกันดั้มได้เปลี่ยนมาใช้อุปกรณ์แบบเซเวนซอร์ดหลังสงครามกับอินโนเวเตอร์ เป็น GN-0000/7SG ดับเบิลโอกันดั้มเซเวนซอร์ดแสลชจี โดยเพิ่มGNซอร์ดทูว์บลาสเตอร์ซึ่งเป็นปืนที่มีลักษณะคล้ายGNซอร์ดทูว์เข้าไปเป็นอาวุธเสริม เนื่องจากดับเบิลโอกันดั้มเหลือGNไดรฟ์เพียงเตาเดียวจึงใช้ถังประจุอนุภาคGNแทนGNไดรฟ์เตาที่สอง แม้ว่าดับเบิลโอกันดั้มจะสามารถปฏิบัติการได้แต่ก็ไม่สามารถใช้ทรานแซมได้ แต่ก็มีข้อมูลจำลองของรุ่นที่ใช้ถังประจุอนุภาคแทนGNไดรฟ์ทั้งสอง คือ GN-0000GNHW/7SGD2 ดับเบิ้ลโอกันดั้มเซเวนซอร์ดแสลชG อินสเปคชัน ซึ่งไม่มีการสร้างจริงแต่เป็นข้อมูลสำหรับใช้ในซิมูเลเตอร์ ซึ่งในซิมูเลเตอร์ที่ใช้ศึกษานั้นรุ่นอินสปคชันจะมีสมรรถนะโดยรวมสูงกว่าประมาณ5% ข้อมูลจำลองการทำงานของรุ่นอินสเปคชันนี้ทำให้เซอเลสเทียลบีอิงสามารถปรับปรุงดับเบิลโอไรเซอร์ให้ใช้ถังประจุอนุภาคGNแทนGNไดรฟ์ทั้งสองเตาได้
GN-0000+GNR-010/XN ดับเบิลโอซันไรเซอร์
ปรากฏตัวในเรื่องสั้นชุด กันดั้ม 00V
เป็นร่างที่ดับเบิลโอกันดั้มประกอบกับซันไรเซอร์(XN Raiser)ซึ่งเป็นโอไรเซอร์ที่ติดตั้งซันยูนิตสำหรับเพิ่มความสามารถในการต่อสู้ของโอไรเซอร์ เมื่อประกอบกันเป็นดับเบิลโอซันไรเซอร์นั้น ซันไรเซอร์จะเป็นแบ็คแพ็คอยู่ด้านหลังโดยไม่กางปีกออกมาปิดส่วนไหล่เหมือนโอไรเซอร์ ซันยูนิตนี้มีอาวุธเสริมเป็นดาบGNบัสเตอร์ซอร์ดทรีขนาดใหญ่สองเล่ม และมีแขนกลเสริมให้ดับเบิลโอซันไรเซอร์ใช้ดาบได้สี่เล่มพร้อมๆกัน ดับเบิลโอกันดั้มยังสามารถติดตั้งซันยูนิตได้โดยไม่ต้องประกอบกับโอไรเซอร์ ซึ่งในสภาพนี้จะเรียกว่า GN-0000/XN ซันดับเบิลโอกันดั้ม แต่ซันยูนิตก็เป็นเพียงอุปกรณ์ที่ออกแบบไว้โดยไม่มีการสร้างจริง
GNT-0000/FS ดับเบิลโอควอนตา ฟุลเซเบอร์
ปรากฏตัวในภาค กันดั้ม 00V เซนกิ
เป็นรูปแบบของดับเบิลโอควอนตาที่ใช้อุปกรณ์ GNซอร์ดโฟว์ฟุลเซเบอร์ ซึ่งเป็นอุปกรณ์ที่ออกแบบให้ใช้กับดับเบิลโอควอนตาในขณะที่ยังพัฒนาไม่เสร็จ โดยทำงานเหมือนโอไรเซอร์ที่ช่วยปรับระดับการทำงานของGNไดรฟ์ผ่านทวินไดรฟ์ซิสเต็ม อุปกรณ์GNซอร์ดโฟว์นั้นเป็นGNบัสเตอร์ซอร์ดขนาดใหญ่ติดที่ไหล่ขวา และมีGNกันเบลดซึ่งเป็นGNซอร์ดขนาดเล็กอีกสามเล่มติดมาด้วย GNกันเบลดสองเล่มสามารถประกอบกันเป็นดาบสองปลายแบบGNซอร์ดทูว์ได้ และเมื่อGNกันเบลดประกอบเข้ากับGNซอร์ดโฟว์ก็จะช่วยเพิ่มพลังทำลายให้ยิงเป็นGNลันเชอร์ได้ อุปกรณ์ GNซอร์ดโฟว์ฟุลเซเบอร์ นี้เป็นเพียงข้อมูลจำลองในฐานข้อมูลของเวดา เนื่องจากไม่มีความจำเป็นเพราะดับเบิลโอควอนตานั้นใช้GNไดรฟ์ที่เข้ากันได้โดยไม่จำเป็นต้องปรับแต่ง
ดูเพิ่ม
機動戦士ガンダム00シリーズの登場兵器
เต่ากระอาน
เต่ากระอาน (Northern river terrapin; )  จัดอยู่ในไฟลัมสัตว์มีแกนสันหลัง จัดเป็นเต่าน้ำจืด-น้ำกร่อย มีความยาวกระดองมากกว่า 60 เซนติเมตร ที่ใหญ่ที่สุดในเอเชีย และถือว่าเป็นเต่าที่ใกล้สูญพันธุ์อย่างวิกฤติ ล่าสุดชาวบ้านในพื้นที่ อ.ตะกั่วทุ่ง จ.พังงา พบบริเวณคลองถ้ำเมื่อวันที่ 3 มกราคม พ.ศ. 2550
ลักษณะ
จมูกเชิดปลายปากแหลมยื่นยาวออกมาเป็นหลอดจมูก ตาสีขาว เท้าหน้าแผ่แบน มีผังผืด มีเล็บ 4 เล็บ ขาสีเทาหรือดำ  รูปร่างกระดองเป็นรูปไข่ กระดองหลังมีลักษณะค่อนข้างเรียบและแบน สีน้ำตาลออกเขียวจนถึงสีเทาอมเขียว ใต้ท้องสีขาวออกเหลือง  ในฤดูผสมพันธุ์เต่าตัวผู้จะเปลี่ยนสีบนหัว ลำคอ และขาเป็นสีดำ และม่านตาสีออกเหลืองเปลี่ยนเป็นสีขาวสดใส   ลูกเต่ามีกระดองรูปร่างแบนและมนกลม
อาหาร
เต่ากระอานกินผลหรือฝักของพรรณไม้ป่าชายเลนและไม้ชายน้ำต่าง ๆ เช่น ลำพู โกงกาง แสมเป็นอาหารหลัก
ถิ่นอาศัย
อยู่ในลำคลองและแม่น้ำตอนล่างที่ติดกับปากแม่น้ำ ทีมีน้ำกร่อย และต้องมีสันดอนทรายที่กว้าง รวมถึงร่มเงาของป่าชายน้ำ มีการกระจายพันธุ์ตั้งแต่บังคลาเทศ พม่า ไทยถึงเกาะสุมาตรา และ ลุ่มน้ำโขงตอนล่างตั้งแต่กัมพูชา ถึงเวียดนาม
การสืบพันธุ์
วางไข่ในช่วงปลายปี ตั้งแต่เดือน พ.ย.- ม.ค. โดยที่ตัวเมียจะย้ายขึ้นไปยังตอนกลางหรือต้นลำคลองเพื่อหาสันดอนทรายหรือหาดที่ไม่มีคนรบกวน เพื่อขุดหลุมลึกประมาณ 30 ซม. วางไข่ประมาณ 2-3 ครั้งๆ ละ ประมาณ 20 ฟอง ในรอบ 6 สัปดาห์ไข่มีขนาดยาวรี ค่อนข้างใหญ่เกือบ 10 ซม. ใช้เวลาฟักเป็นเวลานานกว่า 2 เดือน
เอฟเอคัพ ฤดูกาล 2016–17
ทีมจาก พรีเมียร์ลีก แมนเชสเตอร์ยูไนเต็ด เป็นแชมป์เก่าที่จะต้องป้องกันแชมป์, แต่กลับต้องมาตกรอบในรอบก่อนรองชนะเลิศโดย เชลซี.
อาร์เซนอล ชนะเป็นสถิติคว้ารายการนี้เป็นสมัยที่ 13 ด้วยการเอาชนะเหนือ เชลซี ใน รอบชิงชนะเลิศ.
ครั้งนี้ของเอฟเอคัพจะเป็นครั้งแรกที่เกมรอบรองชนะเลิศจะลงเล่นถึงผลการแข่งขันในวันนั้นทันที, แทนที่จะเป็นประเด็นถึงการนัดแข่งใหม่ในกรณีเกมนั้นเสมอกัน.
วันแข่งขันและวันจับสลากในแต่ละรอบ
กำหนดการมีดังนี้.
รอบคัดเลือก
การแข่งขันรอบคัดเลือกจะเริ่มต้นด้วยรอบเบื้องต้นพิเศษเมื่อวันที่ 6 สิงหาคม ค.ศ. 2016. ทุกทีมที่ลงแข่งขันที่ไม่ได้เป็นสมาชิกของ พรีเมียร์ลีก หรือ ฟุตบอลลีก มีการแข่งขันในรอบคัดเลือกที่จะได้รักษาพื้นที่ใน รอบแรก. รอบคัดเลือกรอบสุดท้าย (รอบที่สี่) จะลงเล่นในช่วงสุดสัปดาห์ของวันที่ 15 ตุลาคม.
รอบแรก
รอบแรกมีการจับสลากขึ้นเมื่อวันที่ 17 ตุลาคม และได้ออกอากาศสดทางสถานี บีบีซี ทู และ บีที สปอร์ต. 40 ทีมที่ถูกประกบคู่ในรอบแรกจะลงเล่นในช่วงสุดสัปดาห์ของวันที่ 5 พฤศจิกายน. 32 ทีมที่มาจากการผ่านในรอบคัดเลือกร่วมกับอีก 48 ทีมที่มาจาก ลีกวัน และ ลีกทู ที่จะได้เข้าร่วมในการแข่งขัน. รอบดังกล่าวนับรวมไปถึงหนึ่งทีมที่มาจากระดับ 9 ที่ยังคงอยู่ในการแข่งขัน, เวสต์ฟีลด์ส, ซึ่งเป็นทีมอันดับที่ต่ำที่สุดในรอบนี้
รอบสอง
รอบสองมีการจับสลากขึ้นเมื่อวันที่ 7 พฤศจิกายน ที่ ฮาอิก อาเวนิว, รังเหย้าของ เซาท์พอร์ต, ก่อนที่คู่ระหว่าง เซาท์พอร์ต-ฟลีตวูด จะลงสนาม, และได้ดำเนินการถ่ายทอดสดทางช่อง บีที สปอร์ต.
รอบสาม
ทั้งหมด 64 สโมสรที่ลงเล่นในรอบสาม; 20 ทีมผู้ชนะของรอบสอง, และ 44 ทีมที่มาจาก พรีเมียร์ลีก และ อีเอฟแอล แชมเปียนชิป ได้รอในรอบนี้. การจับสลากประกบคู่จะจัดขึ้นในวันที่ 5 ธันวาคม ค.ศ. 2016 ที่ บีที ทาวเวอร์ และมีการยิงสัญญาณการถ่ายทอดสดทางช่อง บีที สปอร์ต และ บีบีซี ทู. แมตช์จะถูกวางโปรแกรมที่จะลงเล่นในช่วงสุดสัปดาห์ของวันที่ 6–9 มกราคม ค.ศ. 2017. รอบนี้ประกอบไปด้วยหนึ่งทีมที่มาจากระดับที่ 7 ที่ยังคงอยู่ในการแข่งขัน, สตัวร์บริดจ์, ผุ้เป็นทีมที่มีอันดับต่ำที่สุดในรอบนี้.
รอบสี่
ทั้งหมด 32 ทีมของรอบสามที่ได้เล่นในรอบนี้. การจับสลากสำหรับรอบสี่จะจัดขึ้นที่ บีที ทาวเวอร์ ณ เวลา 19:10 GMT หรือเวลา 02:10 เวลาไทย เมื่อวันที่ 9 มกราคม ค.ศ. 2017. โปรแกรมการแข่งขันได้ถูกจับสลากออกมามีดังต่อไปนี้:
รอบห้า
ทั้งหมด 16 สโมสรที่ลงเล่นในรอบห้า, ผู้ชนะทั้งหมดของรอบสี่. การจับสลากจะจัดขึ้นในวันที่ 30 มกราคม ค.ศ. 2017, และแมตช์ได้ถูกจัดโปรแกรมที่จะลงเล่นระหว่างสุดสัปดาห์ของวันที่ 17–20 กุมภาพันธ์ ค.ศ. 2017. รอบนี้ประกอบไปด้วยสองทีมที่มาจากระดับ 5 ที่ได้มาอยู่ในการแข่งขัน: ลินคอล์น ซิตี, ผู้นำจาก เนชันนัล ลีก ในคืนของนัดรอบสี่ของพวกเขาและ ซัตตัน ยูไนเต็ด, ผู้เป็นทีมอันดับที่สิบหกในคืนเดียวกันและยังเป็นทีมที่มีอันดับต่ำที่สุดในรอบนี้. ลินคอล์นและซัตตันทั้งสองทีมชนะคู่แข่งขันของพวกเขา, ทั้งสองผู้ซึ่งอยู่ในห้าทีมของ อีเอฟแอล แชมเปียนชิป ในเวลานั้น, เพื่อให้แน่ใจว่าเป็นครั้งแรกในรอบ 16 ทีมสุดท้ายกับสองทีมจากนอกลีกที่เหลืออยู่, กับลินคอล์นในรอบ 16 ทีมสุดท้ายเป็นครั้งแรกในรอบ 115 ปี, และเป็นครั้งแรกสำหรับซัตตันที่เคยมาถึงรอบนี้.
รอบหก
แปดสโมสรทั้งหมดจะได้ลงเล่นในรอบที่หก, ผู้ชนะทั้งหมดของรอบที่ห้า. การจับสลากได้จัดขึ้นเมื่อวันที่ 19 กุมภาพันธ์ ค.ศ. 2017 ที่สนาม อีวูด พาร์ก, รังเหย้าของทีม แบล็กเบิร์น โรเวอส์, ทันที่ที่สิ้นสุดหลังเกมระหว่าง แบล็กเบิร์น โรเวอส์ พบ แมนเชสเตอร์ยูไนเต็ด. แมตช์ได้ถูกวางโปรแกรมการแข่งขันที่จะลงเล่นในวันที่ 11 มีนาคม ค.ศ. 2017. รอบนี้รวมไปถึง ลินคอล์น ซิตี ที่มาจาก ระดับ 5, ซึ่งกลายเป็นทีมนอกลีกทีมแรกที่สามารถทะลุเข้าสู่รอบ 8 ทีมสุดท้ายได้นับตั้งแต่ปี ค.ศ. 1914.
รอบรองชนะเลิศ
สี่สโมสรทั้งหมดจะลงเล่นในรอบรองชนะเลิศ, ผู้ชนะทั้งหมดจากรอบก่อนรองชนะเลิศ. การจับสลากรอบรองชนะเลิศได้จัดขึ้นที่ สแตมฟอร์ด บริดจ์ เมื่อวันที่ 13 มีนาคม หลังจบการแข่งขันรอบก่อนรองชนะเลิศคู่ระหว่าง เชลซี และ แมนเชสเตอร์ยูไนเต็ด. รอบรองชนะเลิศจะลงเล่นที่ สนามกีฬาเวมบลีย์ ในวันที่ 22 เมษายน และ 23 เมษายน ค.ศ. 2017.
รอบชิงชนะเลิศ
รอบชิงชนะเลิศจะลงเล่นในวันเสาร์ที่ 27 พฤษภาคม ค.ศ. 2017 ที่ สนามกีฬาเวมบลีย์.
ผู้ทำประตูสูงสุด
†ทีโอ โรบินสัน ได้ย้ายไป เซาท์เอนด์ ยูไนเต็ด ระหว่างตลาดซื้อขายนักเตะในเดือนมกราคมในขณะที่ลินคอล์นยังอยู่ในเส้นทางของถ้วยใบนี้
กรดซักซินิก
กรดซักซินิก (succinic acid) เป็นกรดไดคาร์บอกซิลิกที่มีสูตรเคมีคือ (CH2)2(CO2H)2 มีลักษณะเป็นของแข็งสีขาวไม่มีกลิ่น เมื่ออยู่ในรูปเอเควียสจะแตกตัวเป็นแอนไอออน เรียกว่า ซักซิเนต (succinate) ซึ่งมีส่วนสำคัญในวัฏจักรกรดซิตริก กลุ่มอนุมูลอิสระของสารนี้เรียกว่า ซักซินิล (succinyl)
คำว่า "ซักซินิก" มาจากคำในภาษาละติน succinum ซึ่งแปลว่า "อำพัน" เพราะในอดีตกรดซักซินิกเป็นสารที่ได้จากการกลั่นอำพัน เรียกว่า "สปิริตออฟแอมเบอร์" (spirit of amber) ในทางอุตสาหกรรมได้จากกระบวนการไฮโดรจีเนชันบางส่วนของกรดมาเลอิก, กระบวนการออกซิเดชันของ 1,4-บิวเทนไดออลและกระบวนการคาร์บอนิเลชันของเอทิลีนไกลคอล
กรดซักซินิกใช้เป็นสารตั้งต้นของพลาสติกบางชนิด ใช้เป็นอาหารเสริมและวัตถุเจือปนอาหาร และเป็นผลิตภัณฑ์หนึ่งที่ได้จากการหมักน้ำตาล ทำให้ไวน์และเบียร์มีรสขมและเค็ม
เนื่องจากกรดซักซินิกเป็นสารที่พบในวัฏจักรของสิ่งมีชีวิตทั่วไป จึงไม่เป็นอันตราย แต่อาจก่อให้เกิดการระคายเคืองต่อผิวหนังและดวงตา
เพลงชาติปานามา
เพลงชาติปานามา (Himno Nacional de Panamá) มีชื่อเรียกอีกอย่างหนึ่งว่า "เพลงสดุดีแห่งคอคอด" (Himno Istmeño) เพราะที่ตั้งของประเทศปานามาเป็นส่วนคอคอดที่สุดที่เชื่อมระหว่างทวีปอเมริกาเหนือกับทวีปอเมริกาใต้ไว้ ประพันธ์เนื้อร้องโดย ดร. เคโรนีโม เด ลา โอสซา ทำนองโดย ซานโตส คอร์เค
เพลงนี้เริ่มบรรเลงแก่สาธารณชนครั้งแรกเมื่อปานามาประกาศเอกราชในปี พ.ศ. 2446 และได้รับการรับรองเป็นเพลงชาติโดยสมบูรณ์ในปี พ.ศ. 2468
ความพอประมาณ
ความพอประมาณ (Temperance; Sophrosyne) ถูกจัดให้อยู่ในคุณธรรมพื้นฐานสี่ประการที่ควรเคารพ ทั้งในวัฒนธรรมเฮเลนนิกและในกิจวัตรของชาวคริสเตียนตามนิกายโรมันคาทอลิก นอกเหนือจากนั้น ความพอประมาณยังเป็นส่วนสำคัญในศาสนาอื่น ๆ อีก เช่น ศีลห้าของพุทธศาสนา
แต่เดิมนั้น ความพอประมาณนั้นชัดเจนว่าเป็นการควบคุมความกระหายเพื่อที่จะได้รับความสุขภายนอก ซึ่งเกิดขึ้นในขอบเขตของเหตุผล ไม่มีคุณธรรมใดที่เราจะสามารถทำได้ถ้าหากเราขาดการควบคุมตัวเอง ขาดความยับยั้งชั่งใจ ถ้าหากว่ามันขัดกับความปรารถนาของเรา มันจึงถูกจัดให้เป็นคุณธรรมพื้นฐาน ซึ่งคำว่า พื้นฐาน ก็บ่งบอกไว้อย่างชัดเจนแล้วว่า มีความสำคัญยิ่งนัก
ความพอประมาณนั้นสามารถแบ่งได้เป็นการละเว้น ความบริสุทธิ์ หรือ พรหมจรรย์ และความถ่อมตัว ครอบคลุมไปถึงการกิน ดื่ม การมีเพศสัมพันธ์ และการป้องกันตัวเองมิให้เกิดความหลงตัว
สกุลไซเรน
สกุลไซเรน (Siren, Aquatic salamander) เป็นสกุลของซาลาแมนเดอร์ ในวงศ์ Sirenidae ใช้ชื่อสกุลว่า Siren
มีรูปร่างเรียวยาวเหมือนงูหรือปลาไหล ลำตัวเรียวยาว ไม่มีขาคู่หลัง ไม่มีฟัน มีกระดูกแมคซิลลาขนาดเล็กมาก ขาคู่หน้าเล็กมาก อาศัยและดำรงชีวิตในน้ำตลอดชีวิต พบกระจายพันธุ์เฉพาะลุ่มแม่น้ำมิสซิสซิปปีในทวีปอเมริกาเหนือ ขนาดยาวที่สุดพบได้ถึง 90 เซนติเมตร กินสัตว์น้ำจำพวกสัตว์ไม่มีกระดูกสันหลังเป็นอาหาร
จำแนกออกได้เป็น 2 ชนิด และมีบางชนิดที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
ซาบาเด็ลย์
ซาบาเด็ลย์ (Sabadell) เป็นเมืองที่ใหญ่ที่สุดเป็นอันดับห้าในแคว้นกาตาลุญญา ประเทศสเปน ตั้งอยู่ริมฝั่งแม่น้ำริโปลย์ ห่างจากบาร์เซโลนาไปทางทิศเหนือประมาณ 20 กิโลเมตร (12 ไมล์) ซาบาเด็ลย์ตั้งอยู่เหนือระดับน้ำทะเลประมาณ 190 เมตร (620 ฟุต)
ซาบาเด็ลย์เป็นผู้บุกเบิกการปฏิวัติอุตสาหกรรมในกาตาลุญญาด้วยโรงงานสิ่งทอ (ร่วมกับตาร์ราซาที่เป็นคู่แข่งสำคัญ) ดังนั้นในช่วงกลางคริสต์ศตวรรษที่ 19 เมืองนี้จึงกลายเป็นเมืองอุตสาหกรรมสิ่งทอขนสัตว์ที่สำคัญที่สุดในสเปน จนได้รับสมญานามว่า "แมนเชสเตอร์แห่งกาตาลุญญา" ทุกวันนี้ยังสามารถเห็นโรงงานหลายโรงจากสมัยนั้น โดยส่วนใหญ่ได้รับการตกแต่งใหม่เป็นอาคารที่อยู่อาศัยหรือศูนย์บริการอื่น ๆ ทุกวันนี้ซาบาเด็ลย์เป็นเมืองการค้าและอุตสาหกรรม ไม่มีกิจกรรมการเกษตรที่สำคัญในพื้นที่
ซาบาเด็ลย์เป็นศูนย์กลางการคมนาคมที่สำคัญแห่งหนึ่ง โดยมีทางหลวงพิเศษสองสายผ่านข้างเมือง คือ สาย C-58 (จากบาร์เซโลนาถึงมันแรซา) และสาย AP-7 (จากฝรั่งเศสและฌิโรนาถึงตาร์ราโกนา, บาเลนเซีย และอันดาลูซิอา) และมีถนนเชื่อมโยงซาบาเด็ลย์กับนครและเมืองใกล้เคียง ได้แก่ ตาร์ราซา, ซังกีร์ซาดัลบัลแย็ส, กัสตัลยาดัลบัลแย็ส, กรานุลเย็ส, บาร์บาราดัลบัลแย็ส, ซาร์ดัญญอลาดัลบัลแย็ส, บาร์เซโลนา, ซังกูกัดดัลบัลแย็ส, รูบี, ซัมมานัต และมูลินซ์ดาเรย์
มีเส้นทางรถไฟเส้นทางหนึ่งผ่านเมือง (สายรูดาลิอัซดากาตาลุญญาจากบาร์เซโลนาถึงแยย์ดา) และอีกเส้นทางหนึ่งสิ้นสุดในเมือง (สายเอฟาเฌเซจากบาร์เซโลนามายังซาบาเด็ลย์ผ่านซังกูกัดดัลบัลแย็ส)
พยาธิตืดวัว
พยาธิตืดวัว เป็นพยาธิตัวตืดที่ติดเชื้อในลำไส้มนุษย์ วัวเป็นโฮสต์ตัวกลาง (Intermediate host) ซึ่งมีการพัฒนาตัวอ่อน ในขณะที่คนเป็นโฮสต์จำเพาะ (Definitive host) ซึ่งเป็นที่อยู่ของตัวเต็มวัยของพยาธิ พยาธิตืดวัวพบได้ทั่วโลก พบมากใน แอฟริกา ยุโรป เอเชียตะวันออกเฉียงใต้ เอเชียใต้ และละตินอเมริกา. คนติดเชื้อโดยการกินเนื้อวัวดิบหรือปรุงไม่สุกที่มีซีสต์ตัวอ่อนอยู่ พยาธิตืดวัวเป็นกะเทย โดยแต่ละปล้องมีทั้งอวัยวะสืบพันธุ์เพศผู้และเมีย ไข่พยาธิออกมากับอุจจาระคน และวัวกินอาหารที่ปนเปื้อนไข่พยาธิ ไข่พยาธิกลายเป็นซีสต์ในกล้ามเนื้อ ตับ และปอดของวัว
พยาธิตืดวัวมีลักษณะคล้ายพยาธิตืดหมูทั้งในด้านโครงสร้างและชีววิทยา แต่พยาธิตืดวัวมีขนาดใหญ่และยาวกว่า จำนวนปล้องมากกว่า อัณฑะมากกว่า และมดลูกแตกแขนงมากกว่า นอกจากนี้พยาธิตืดวัวไม่มี scolex พยาธิตืดวัวก่อโรคในลำไส้เท่านั้น ไม่ทำให้เกิด cysticercosis การติดเชื้อพยาธิตืดวัวมักไม่เป็นอันตรายและมักไม่มีอาการ
ซีลซูว์ฟีแซแดเม
ซีลซูว์ฟีแซแดเม (S'il suffisait d'aimer) เป็นอัลบั้มเพลงภาษาฝรั่งเศสของเซลีน ดิออน วางแผงเมื่อวันที่ 7 กันยายน พ.ศ. 2541ซึ่งเป็นอัลบั้มภาษาฝรั่งเศสที่ 19 และอัลบั้มที่ 24 ในทั้งหมด ในสหรัฐอเมริกาใช้ชื่ออัลบั้มว่า S'il suffisait d'aimer / If Only Love Could Be Enough
ข้อมูลอัลบั้ม
โครงการของเซลีน ดิออน และฌ็อง-ฌัก โกลด์แมน ผู้ทำงานร่วมกันในอัลบั้มที่ประสบความสำเร็จอย่าง เดอ (D'eux) ได้กลับมาร่วมงานกันอีกครั้งในอัลบั้มนี้ อัลบั้มประกอบไปด้วยซิงเกิลเพลงป๊อปเรียบง่ายอย่าง "โซราซูรี" และ "Je chanterai"
ซีลซูฟีเซเดเม ได้รับรางวัลจูโน่ในสาขาอัลบั้มฝรั่งเศสยอดขายดีเด่น
บางเพลงในอัลบั้ม ซีลซูว์ฟีแซแดเม ได้บรรจุในอัลบั้ม องเนอช็องช์ปา อัลบั้มรวมเพลงฮิตภาษาฝรั่งเศสของเธอในปี พ.ศ. 2548 นอกจากนี้วิดีโอเบื้องหลังการทำงานของอัลบั้ม ซีลซูว์ฟีแซแดเม  ได้บรรจุในส่วนพิเศษของ ดีวิดีโอเกอร์ดูสตาด
อัลบั้มนี้วางจำหน่ายอีกครั้งเมื่อเดือนมกราคม พ.ศ. 2547 แบบซีดี 2 แผ่นคู่กับอัลบั้ม เดอ และวางจำหน่ายอีกเมื่อเดือนกันยายน พ.ศ. 2549 แบบซีดี 3 แผ่น พร้อมกับ เดอ และ อูว์นฟีย์เอกัทร์ติป และในวันที่ 11 พฤษภาคม พ.ศ. 2550 อัลบั้ม ซีลซูว์ฟีแซแดเม วางจำหน่ายอีกครั้งในสวิตเซอร์แลนด์แบบดิจิแพ็ก
ไอแลนด์เรเคิดส์
ไอแลนด์เรเคิดส์ (Island Records) เป็นค่ายเพลงอังกฤษ-จาเมกา มีเจ้าของคือ ยูนิเวอร์แซลมิวสิกกรุป ก่อตั้งในปี ค.ศ. 1959 โดย คริสต์ แบล็กเวลล์, แกรเม กูดออลล์ และเลสลี คอง ที่ประเทศจาเมกา ท้ายสุดขายต่อให้โพลีแกรมเมื่อปี 1989 ค่ายไอแลนด์และเอแอนด์เอ็มเรเคิดส์ที่ถูกโพลีแกรมซื้อมานั้น ณ ช่วงเวลานั้น ถือเป็นค่ายเพลงอิสระที่ยิ่งใหญ่ที่สุดในประวัติศาสตร์ โดยไอแลนด์ได้มีอิทธิพลสำคัญต่อวงการดนตรีหัวก้าวหน้าในสหราชอาณาจักรในต้นคริสต์ทศวรรษ 1970
ไอแลนด์เรเคิดส์ดำเนินงานใน 4 ภูมิภาค คือ ไอแลนด์ยูเค ไอแลนด์ยูเอส ไอแลนด์ออสเตรเลีย และไอแลนด์ฟรานซ์ (รู้จักในชื่อ เวอร์ติโกฟรานซ์ จนถึงปี 2014) บุคคลสำคัญของค่าย เช่น ประธานไอแลนด์ยูเอส คือ ดาร์คัส บีส และกรรมการผู้จัดการ จอน เทอร์เนอร์
ศิลปินที่เซ็นสัญญากับค่ายเช่น Ariana Grande, Avicii, Justin Bieber, Bob Marley, Drake, Queen, Poppy, Cat Stevens, Tove Lo, Sparks, The Cranberries, Tracy Bonham, Roxy Music, Bishop Briggs, Hozier, blackbear Pulp, Demi Lovato, Fall Out Boy, The Killers, Loser, Leona Lewis, U2, Mumford & Sons, Iggy Azalea, Amy Winehouse, Ben Howard, James TW, Florence + The Machine, Sigrid, John Newman, Local H, Catfish and the Bottlemen, Sandy Denny, Disclosure, Big Shaq, The Weeknd, Keane, Annie Lennox, JP Cooper, PJ Harvey, Janet Jackson, John Martyn, Nick Jonas, KSI, Robyn, Shawn Mendes, Jessie J, scarlxrd, Laleh และ The Streets